Naumt tap gegn MR í undanúrslitum Gettu betur Liðið stóð sig vel þrátt fyrir naumt tap í undanúrslitum Menntaskólinn í Reykjavík hafði betur gegn Menntaskólanum á Akureyri í undanúrslitum Gettu betur í kvöld . MA leiddi eftir hraðaspurningarnar 19 - 17 . MR jafnaði metin í bjölluspurningum og var með forystu þegar þeim lauk , 31 - 29 . Liðin skiptust á að vera með forystu í vísbendingaspurningunum . Þegar kom að síðasta liðnum , þríþrautinni hafði MR eins stigs forystu , 33 - 32 . MR fékk svarréttinn en svörin voru ekki rétt . Því miður var hið sama upp á teningnum hjá MA og því lokastaðan naumur sigur MR . Sannarlega glæsilegur árangur hjá okkar fólki , liðsmönnum og þjálfurum þrátt fyrir svekkjandi tap í kvöld . Liðið stóð sig frábærlega vel í allri keppninni og með örlítilli heppni hefði liðið komist í úrslit keppninnar .